cyanic-selkie/wikianc huggingface dataset:
אורים ותומים (סדרת טלוויזיה)
עלילה
הסדרה עוקבת אחרי חיי המורים, הרבנים, התלמידים וההורים בישיבה, בשנה בה הישיבה עוברת תהליך של חילוף משמרות, אחוזי ההרשמה הולכים ויורדים ובעיות כלכליות מאיימות על קיומה. ראש הישיבה הוותיק פורש ואת מקומו תופש חתנו הצעיר, הנחוש לחולל מהפכה חינוכית למורת רוחו של הסגל הוותיק. אך דווקא כאשר נראה שרוחות חדשות של פתיחות ורוך מנשבות בישיבה, הישיבה עוברת משבר קשה, כאשר גופתו של אחד התלמידים נמצאת במאגר המים הסמוך. תעלומת מותו לא נותנת מנוחה לאחד התלמידים, והוא מנסה לחקור מה באמת קרה שם. הסודות והשקרים שנחשפים תוך כדי החקירה שלו מאיימים לזעזע את אמות הסיפים של הישיבה, בה יש כלל אחד שאסור להפר: לכבס את הכביסה המלוכלכת בחוץ.
הפקה
ישיבת "הר צור" תוארה בהשראת הישיבות נתיב מאיר ושעלבים, ששניים מיוצרי הסדרה נמנים עם בוגריהן.
חמישים גוונים של שחרור (סרט)
חמישים גוונים של שחרור (באנגלית: Fifty Shades Freed) הוא סרט ארוטי אמריקאי מסוגת דרמה רומנטית שבוים על ידי ג'יימס פוליי. הסרט מבוסס על הספר השלישי והאחרון בטרילוגיית חמישים גוונים של אפור. הסרטים הקודמים: "חמישים גוונים של אפור" (2015) ו"חמישים גוונים של אופל" (2017), זכו להצלחה רבה. הסרט יצא ב-9 בפברואר 2018.
תקציר העלילה
הסרט מספר על המשך יחסיהם ועל חתונתם של אנה וכריסטיאן, וכן על ג'ק הייד, הבוס הקודם של אנה הרוצה לנקום בשניים, כאשר בסרט הקודם ניסה להתקרב אל אנה עד שהטריד אותה ופוטר על ידי כריסטיאן.
במהלך הסרט מגלה אנה שהיא בהריון. היא מספרת לכריסטיאן והוא זועם, בטענתו להרס אורח החיים הנהנתני שצפה לו ולאנה כזוג חופשי לפחות בשנים הקרובות. הוא יוצא מהבית ומשתכר עם אלינה, חברת משפחתו המאמצת והאישה עמה שכב בעבר, שאף עזרה לו להתפתח מינית וללמוד על מהלכים מיניים. אנה מגלה שנפגש עם אלינה וחושבת שהוא בוגד בה. כשכריסטיאן חוזר הביתה אנה מתעמתת עימו בעוד הוא מסביר שנפגש עם אלינה כי לא ידע איך להתמודד וכן שלא שכב עימה, אבל אנה עודנה זועמת על כך שהוא נפגש דווקא עם אלינה במקום להתמודד עם ההריון ביחד איתה. תוך כך מתוודה כריסטיאן בפניה שאינו מוכן להיות אבא, ואנה אומרת שאינה מוכנה לעבור הפלה ושתגדל את התינוק איתו או בלעדיו.
Stagefright
Stagefright (בעברית: "פחד במה") הוא שם כולל לקבוצת באגים שמשפיעים על מערכת ההפעלה אנדרואיד מגרסה אנדרואיד פרויו, ומאפשרים לתוקפים לבצע פעולות שרירותיות על מכשיריהם של קורבנות בעזרת הרצת קוד מרחוק והסלמת הרשאות. חוקרי אבטחת מידע הדגימו את קיומם של הבאגים בעזרת הוכחת התכנות ששולחת הודעות MMS שהוכנו מראש למכשיר הקורבן, וברוב המקרים לא דורשת ביצוע פעולה מסוימת מצד משתמש הקצה מרגע שההודעה התקבלה. המידע היחיד שהחוקרים ידעו על היעד הנתקף לצורך ההדגמה הוא את מספר הטלפון שלו.
שיטת ההתקפה המרכזית מנצלת חולשות מסוג גלישה נומרית ברכיב ליבה של אנדרואיד שמכונה "Stagefright" (או בקוד המקור: libstagefright), ספרייה מורכבת הממומשת בעיקר ב־C++ המהווה חלק מפרויקט הקוד הפתוח של אנדרואיד, ומשמשת את מערכת ההפעלה כמנוע לניגון קובצי מולטימדיה כמו קובצי MP4.
היסטוריה
באג ה־Stagefright נמצא על ידי יהושע דרייק (Joshua Drake) מחברת האבטחה Zimperium, והתפרסם לציבור בפעם הראשונה ב־27 ביולי 2015. לפני ההכרזה, דרייק דיווח על הבאג לגוגל באפריל 2015, וזו האחרונה שחררה כעבור יומיים טלאי תוכנה שהופץ במאגר הקוד הפנימי של החברה. ביולי 2015, יבגני לגרוב, חוקר אבטחה ממוסקבה, הכריז שהוא מצא לפחות שתי מתקפות אפס ימים דומות הקשורות בגלישת ערימה בקוד של ספריית Stagefright. לגורוב אישר שהפרצות שמצא הפכו להיות בלתי אפשריות לניצול על ידי החלת טלאי התוכנה שדרייק שלח לגוגל.
הגילוי הנאות הפומבי של באג ה־Stagefright התבצע ב־5 באוגוסט 2015, בכנס Black Hat שבארצות הברית וכן ב־7 באוגוסט 2015, בכנס DEF CON ה־23. לאחר הגילוי ב־5 באוגוסט, Zimperium פרסמה לציבור את קוד המקור של הוכחת ההתכנות לניצול, טלאים לתיקון ספריית Stagefright (למרות שאלו כבר שוחררו במאי 2015 במסגרת פרויקט הקוד הפתוח של אנדרואיד ומאגרי קוד פתוח אחרים,) ויישומון אנדרואיד שנקראת "מזהה Stagefright" שבוחן האם המכשיר פגיע לבאג ה־Stagefright.
ב־13 באוגוסט 2015, פגיעות נוספת הקשורה ב־Stagefright פורסמה על ידי Exodus Intelligence. פגיעות זו לא תוקנה על ידי הטלאים שפורסמו לפירצות שהיו ידועות עד כה. הצוות של CyanogenMod פרסם הודעה שטלאים שמטרתם סגירת חולשה זו ישולבו בקוד המקור של CyanogenMod 12.1 ב־13 באוגוסט 2015.
השלכות
בעוד שגוגל מתחזקת את בסיס הקוד העיקרי של אנדרואיד, עדכוני קושחה למכשירי אנדרואיד שונים הם באחריות ספקיות הסלולר ויצרני הציוד המקוריים. כתוצאה מכך, הפצת טלאים בפועל למכשירים לעיתים קרובות מתבצעת אחרי זמן רב. ההליך מושפע בין היתר מההפרדה המורגשת בין היצרנים, גרסאות המכשיר, גרסאות מערכת ההפעלה והתאמות שונות שנעשות למערכת ההפעלה על ידי היצרניות. מכשירים ישנים או זולים צפויים שלא לקבל טלאי עדכון לקושחה בכלל. מכשירים רבים שאינם נכללים בהליך הפצת הטלאים יצטרכו להפרץ על ידי בעלי המכשירים עצמם, הליך שמפר את התנאים של חוזים רבים ספקיות הסלולר. מסיבות אלו, טבעו של Stagefright מדגיש את הקשיים הטכניים והארגוניים המזוהים עם הפצת טלאים לאנדרואיד.
על מנת לטפל בעיכובים ובבעיות הקשורות בהפצת טלאים לאנדרואיד, ב־1 באוגוסט 2015 יצרה Zimperium התאגדות בשם Zimperium Handset Alliance, שמטרתה לאפשר לגורמים שונים להחליף מידע ולקבל עדכונים בזמן אמת על בעיות אבטחה הקשורות באנדרואיד. חברים בהתאגדות קיבלו גם את הקוד של הוכחת היתכנות עוד לפני שהוא פורסם לציבור. נכון לתאריך ה־6 באוגוסט 2015, 25 מיצרניות הציוד ומספקיות הסלולר המובילות כבר הצטרפו להתאגדות.
אבקאר סילה
אבקאר סילה (בצרפתית: Abakar Sylla; נולד ב-25 בדצמבר 2002 בחוף השנהב) הוא כדורגלן איווארי המשחק בעמדת הבלם בקבוצת קלאב ברוז' מליגת העל הבלגית.
קריירת מועדונים
סילה הגיע למחלקת הנוער של קלאב ברוז' בשנת 2021. ב-22 במאי 2022 ערך את הופעת הבכורה שלו בקבוצה הבוגרת של המועדון, כשהחליף את סטנלי אנסוקי בדקה ה-85 בתיקו 1-1 נגד אנדרלכט במסגרת ליגת העל הבלגית לעונת. זו הייתה הופעתו היחידה בעונה זו, בה זכתה קלאב ברוז' באליפות בלגיה. ב-7 בספטמבר הבקיע את שער הבכורה שלו במועדון, בניצחון 0–1 על באייר לברקוזן במסגרת שלב הבתים של ליגת האלופות לעונת 2022/2023.
באה בטוב
"עינב גלילי באה בטוב" הייתה תוכנית ראיונות קומית בהנחייתה של עינב גלילי, ששודרה בערוץ 2, במסגרת שידורי "רשת", החל ממאי 2008.
בתוכנית, לצד ראיונות מיוחדים של גלילי עם אושיות בתחומי האקטואליה והתרבות בישראל, מוגשות פינות קומיות וסאטיריות על ידי צוות קומיקאים, ומונולוג קומי שמגישה גלילי עצמה בפתיחת התוכנית. בתוכניות הראשונות של "באה בטוב", אירחה גלילי בין השאר את מודי בר און, מירי רגב, עפר שכטר, צביקה יחזקאלי ויהודית רביץ.
התכנית זכתה לביקורות צוננות בשל הפורמט הלא מוגדר.
רוויה (מושב)
רוויה (רְוָיָה) הוא מושב בעמק בית שאן השייך למועצה אזורית עמק המעיינות, וממוקם כ-6 ק"מ מדרום מערב לבית שאן.
היסטוריה
שמו הנוכחי ניתן בראשית 1953 ונגזר משפע המים באזור ומעיין עין רוויה הסמוך.
עם בוא העלייה של יהודי אתיופיה בשנות ה-90 קלט המושב חלק מהעולים.
מושב רוויה משתרע על כ־2000 דונם.
יזנוב גדול
יזְנוּב גדול (שם מדעי: Rhinopoma microphyllum) הוא עטלף חרקים גדול יחסית משקלו 16-45 גרם, אורך האמה 59-71 מ"מ, מוטת כנפיו כ-37 סנטימטר. הזכרים גדולים במקצת מהנקבות. לקראת סוף הקיץ אוגרים היזנובים שומן רב באזור רגליהם האחוריות, המסייע להם ככל הנראה להעביר את החורף מבלי להיזון. מקור שמו של היזנוב הוא בזנבו הארוך והחופשי מקרום התעופה. אורך הזנב כ-6 סנטימטר ובקצהו שערה רגישה המשמשת ככל הנראה לגישוש.
היזנוב הגדול מצוי בארץ ישראל לאורך בקעת הירדן מעמק החולה ואצבע הגליל ועד דרום מדבר יהודה. הוא חודר לאזור הים תיכוני באזור הכרמל. על פי מחקר ישראלי שנערך בשנים 2003-2011, נוהגות נקבות היזנוב הגדול לשחר למזון בשפכי נחלי רמת הגולן אל צפון-מזרח הכנרת, בעוד הזכרים משחרים למזון על מצוקי אצבע הגליל.
היזנוב הגדול ניזון בחרקים מעופפים, במיוחד חיפושיות ודבוראים. משתמש באקולוקציה במאפייני QCF בתדרים 22-33kHz.
איגרות בית דין
איגרת מזון
איגרת מזון היא שטר שבית הדין כותב על דבר חיוב מזונות של אדם לאשתו ובנותיו. יש להבחין בין שני סוגי איגרות: א. איגרת בה מתבאר החיוב של אדם שמת או שהלך למדינת הים לספק מזון לאשתו ובנותיו. ב. איגרת בה מפורט חיוב של אדם לזון את בת אשתו מנישואים קודמים.
החיוב לזון את בת אשתו
איגרת זו היא איגרת המתארת את עצם החיוב שקיבל אדם על עצמו לזון את בת אשתו. באיגרת זו יופיע משך הזמן בו מתחייב האדם לזון את בת אשתו, וכן גובה הסכום המשולם לה. יש שפירשו שאיגרת זו משמעה השטר שבית הדין כותבים לאדם לאחר שנטלו ממנו קרקע וממנה גבו את הסכום עליו התחייב לבת אשתו (שיטה מקובצת, שם).
איגרת שום
איגרת שום (מלשון שומה) היא שטר שבית דין מפרטים בו את ערכם הממוני של נכסים שונים, וזאת על מנת לאפשר למלוה לגבות את חובו.
על פי ההלכה היהודית כאשר הגיע זמן פרעון הלואה ואין ללוה כסף לשלם, בית הדין גובים את החוב מקרקעותיו, היות שהקרקע של האדם משועבדת לפרעון חובותיו. קודם שגובים מהקרקע בית הדין אומדים את שווי הקרקע וקובעים את ערכה שלב זה נקרא 'שומא'. לאחר מכן מכריזים על מכירת הקרקע. אם ימצא מי שמוכן לשלם יותר מהערך שקבעו בית הדין הכסף יינתן למלוה, ואם לא יקנה אותה המלוה בערך ששמוה וינכה ללוה מחובו. שלב זה נקרא 'הכרזה'.
איגרת שום היא האיגרת שבה נכתב הערך של הקרקע בזמן ה'שומא' וכותבים אותה לזיכרון דברים (שיטה מקובצת בבא מציעא כ, א). ויש מפרשים שאיגרת שום היא האיגרת שנכתבת למלוה אחרי שלב ה'הכרזה' במקרה שלא נמצא מי שיתן יותר מה'שומא' שאז בית הדין נותנים למלוה את הקרקע תמורת החוב, איגרת זאת נקראת גם אדרכתא.
איגרת ביקורת
יש מפרשים שאיגרת הביקורת נכתבת קודם למכירה, והאיגרת עצמה היא ההכרזה. לפי זה באיגרת נכתב ששדה פלונית עומדת למכירה על ידי בית דין בסכום מסוים וכל הרוצה לבוא ולקחתה ביותר, יבוא, ויש אומרים שההכרזה היא פעולה בפני עצמה, ואילו האיגרת נכתבת לאחר שנמצא קונה המוכן לשלם יותר מהשומא. את האיגרת כותבים לקונה ונקראת איגרת ולא שטר כדי שידעו שהמכירה נעשתה בבית הדין ולא על ידי הבעלים, ולא יצא שם רע על הקונה כאילו קנה את הקרקע שלא כדין.
בהלכות מציאות
המשנה בבבא מציעא אומרת, כלומר אם אדם מצא איגרות אלו יחזיר אותן לבעליהן, היינו למי שנכתבו עבורו. הטעם הוא שאין חשש שהכותב נמלך ולא נתנה משום שאיגרות אלו הם מעשה ידי בית דין ובית הדין מוציאים מתחת ידם רק דבר מבורר. כמו כן אין חוששים שהאיגרת נפרעה שאין שייכות לזה באיגרות אלו.
בהלכות חול המועד
אף על פי שיש איסור כתיבה בחול המועד המשנה במסכת מועד קטן אומרת. הטעם הוא שכתיבת האיגרות נעשית על ידי בית דין, וכל דבר הנעשה על ידי בית דין מוגדר כצורך הרבים המותר לעשותו בחול המועד. טעם נוסף נאמר בהיתר שאם לא יכתבו במועד יש הפסד לאשה או ליתומים (באיגרות מזון) או למלוה (באיגרות שום) וההיתר הוא מדין דבר האבד.
איגרת מרד
איגרת מרד הוא שטר שכותבים בית הדין כאשר הבעל או האשה נמנעים מקיום יחסי אישות.
על פי ההלכה המובאת במשנה במסכת כתובות (ה,ז) האשה המורדת מפסידה סכום קצוב כל שבוע מכתובתה עד שתחזור בה. וכן הבעל המורד מוסיפים לו כל שבוע סכום קצוב על ערך הכתובה שכתב לאשתו.
סוואנתי
סוואנֶתי (בגאורגית: სვანეთი) הוא חבל היסטורי במערב גאורגיה, במורדות הדרומיים של הרי הקווקז הגדול. גבולותיו: הרי הקווקז הגדול מצפון, רצ'ה ממזרח, לצ'חומי מדרום-מזרח, סמגרלו מדרום ואבחזיה ממערב. בחלוקה המודרנית למחוזות מחולקת סוואנתי לשתיים, חלקה הצפוני, נקרא גם סוואנתי עילית נכלל בסמגרלו וסוואנתי עילית וחלקה הדרומי (נפת לנטחי) נכלל בתחומי רצ'ה-לצ'חומי וסוואנתי תחתית.
גאוגרפיה
בחבל ההררי עמקים רבים; החשובים ביותר הם העמקים העליונים של הנהרות אנגורי וצחניסצקאלי. החבל מוקף בהרים, שגובה פסגותיהם נע בין 3,000 ל-5,000 מטרים. ביניהם ההר הגבוה ביותר בגאורגיה, שחארה, המתנשא לגובה של 5,201 מטר. סוואנתי נחשבת לאזור המאוכלס הגבוה ביותר באירופה. ארבע מהפסגות הגבוהות ביותר בקווקז נמצאים בסוואנתי. היא ממוקמת במרכז שני ערוצי הנהר ההרריים האנגורי וצחניסצקאלי. היסטורית כוללת סוואנתי את עמק קודורי, הגובל במחוז הבדלני אבחזיה, וחלק מעמקי הנהרות קובן ובקסן שברוסיה.
הבתים באזור מצטיינים באדריכלות מיוחדת, שכן בזמנים עברו הם שימשו גם כמבצרים נגד פולשים זרים ושוחרי נקמת-דם (מכת החבל לפני התבססות השלטון הסובייטי). הבתים-המגדלים האלה מימי הביניים, שמשתלבים בנופים הציוריים של החבל ההררי, זיכו את חלקו הצפוני - סוואנתי עילית - בכניסה לרשימת אתרי המורשת העולמית של אונסק"ו.
בחלוקה האדמיניסטרטיבית של גאורגיה אחרי עצמאותה ב-1991, סוואנתי חולק לשני אזורים, שצורפו למחוזות נפרדים; סוואנתי עליון אוחד עם חבל סמגרלו ליצירת המחוז סמגרלו וסוואנתי עילית, ואילו סוואנתי תחתון אוחד עם חבל רצ'ה שממזרחו ועם אזור לצ'חומי שבצפון סמגרלו ליצירת המחוז רצ'ה-לצ'חומי וסוואנתי תחתית.
תוואי הנוף
תוואי הנוף של סוואנתי כולל בעיקר הרים המופרדים בערוצים עמוקים. רוב המחוז, המתנשא לגובה הנמוך מ-1800 מטר מעל פני הים, מכוסה ביערות מחטניים ומעורבים. אזור היערות מורכב מזני עצים כמו, אשוחית (עץ מחט), אשוח נורדי, אשור אוריינטלי, אלון ואלה לבנה. זנים אחרים הנפוצים פחות אבל עדיין מופיעים באזורים מסוימים כוללים, ערמון, שדר, אדר, אורן סקוטי ותאשור.
האזור המשתרע בגובה שמעל ל-1800 מטר ועד לגובה 3000 מטר מעל פני הים, מכיל אדמת מרעה הררית וערבה. האזור שמעל לגובה 3000 מטר מעל פני הים כוסה שלג נצחי וקרחונים. האזור ידוע בקרחוניו הציוריים על פסגות ההרים במחוז. הפיסגה המרשימה ביותר היא כנראה של הר אושבה המתנשאת מעל לערוץ נהר האנגורי, וניתן לראותו ממקומות רבים באזור.
אקלים
האקלים בסוואנתי לח בגלל קרבתו לים השחור והחורפים בחבל מושלגים מאוד; בחלק מן האזורים השלג יכול להיערם עד לגובה של חמישה מטרים, מה שיכול לגרום למפולות שלגים, שבעשורים האחרונים נוטות להיות קטלניות יותר. הטמפרטורה הממוצעת והמשקעים מושפעים מאוד מהרמה.
כמות המשקעים השנתית נעה בין 1000 ל-3200 מ"מ, הרמה הגבוה ביותר של המשקעים בהרי הקווקז הגדול. החלק הדרומי של סוואנתי, סוואנתי תחתית, המתנשא לגובה של 800-1200 מטר מעל פני הים, מאופיין בקיץ חמים וחורץ קר ומושלג יחסית. האזור הגבוהיותר, בגבהים 1200-1800 מעל פני הים, מאופיין בקיצים חמים יחסית וחורפים קרים יחסית. תושבי האזורים הגבוהים יותר, מעל 2000 מטר מעל פני הים, מאופיין בקיץ קצר וקריר יחסית (הנמשכים כשלושה חודשים) וחורף ארוך וקר מאוד. חלק גדול מסוואנתי מתנשא לגובה שמעל ל-3000 מטר מעל פני הים, באזור זה אין כלל קיץ.
היסטוריה
בעת העתיקה וראשית ימי הביניים סוואנתי הייתה חלק מממלכת אגריסי שבמערב גאורגיה. במאה השישית הייתה יריבות גדולה בין האימפריה הביזנטית לאימפריה הפרסית על השליטה בחבל, כי מעברי ההרים שבתחומו שימשו לפשיטות הדדיות; בעקבות מלחמות או בריתות עם אחד מן הצדדים, השליטים הזרים של החבל התחלפו בתקופה זו מספר פעמים. בעקבות ההשתלטות הערבית על החבלים המישוריים של גאורגיה במאה השביעית, סוואנתי זכתה בעצמאות, אך המשיכה להתקיים כחברה שבטית. במאות הבאות באזורים הדרומיים של החבל החל להתפתח פיאודליזם, או לפחות ריכוז סמכויות בידי משפחות רמי-מעלה, שייסדו דוכסות. בשנת 786 נכבשה סוואנתי, כמו כל מערב גאורגיה, על ידי נסיכות אבחזיה, שבעקבות כך שינתה את שמה לממלכת האבחזים. ממלכה זו, ודוכסות סוואנתי בתוכה, הצטרפה בשנת 975 לממלכה הגאורגית המאוחדת. במסגרת הממלכה הזאת, הצליחה הדוכסות להכפיף למרותה את לצ'חומי במשך תקופה מסוימת. במאה השלוש עשרה החבל הבלתי-נגיש שימש כמקלט לגאורגים שנרדפו על ידי הכובשים המונגולים וכמקום מסתור של אוצרות האמנות מחבלים מישוריים של גאורגיה.
עם התמוטטותה הסופית של הממלכה הגאורגית במאה החמש עשרה סוואנתי התפצל לשלושה אזורי שליטה: חלקו הצפוני והמבודד יותר, סוואנתי עילית, זכה בעצמאות גמורה והתנהל מאז כחברה שבטית ללא שיעבוד פיאודלי; חלקו המרכזי הפך לנחלתה הבלעדית של שושלת דאדשכליאני המקומית, שיסדה את נסיכות סוואנתי; חלקו הדרומי צורף לדוכסות סמגרלו, שפרשה אף היא מן הממלכה המאוחדת. נסיכות סוואנתי שתחת שלטונם של דאדשכליאנים חתמה בשנת 1833 על הסכם, שהפך אותה לבת-חסותה של האימפריה הרוסית. למרות זאת, שמרה הנסיכות על מידה רבה של עצמאות עד שנת 1857, שבה הרוסים ניצלו סכסוכים במשפחת האצולה כדי לנשלה מסמכויותיה.
בתקופת העצמאות הקצרה של גאורגיה בשנים 1921-1918, סוואנתי היה חלק מהרפובליקה הדמוקרטית של גאורגיה, ולאחר מכן חלק מהרפובליקה הסוציאל פדרטיווית הסובייטית של עבר הקווקז והרפובליקה הסובייטית הסוציאליסטית של גאורגיה. אחרי התפרקות ברית המועצות ב-1991, סוואנתי הוא חלק מן הרפובליקה של גאורגיה. השנים שאחרי העצמאות היו קשים במיוחד עבור סוואנתי: החבל סבל מקרבתו לאזורי הקרבות במלחמת האזרחים שהתנהלה באבחזיה, והיה ליעד הראשון של הפליטים הגאורגים שנעקרו ממנה; ההינתקות מן הכלכלה הסובייטית הריכוזית שללה מן הסוואנים את ההכנסות הצנועות מביקושים מלאכותיים של חלק מתוצרתם; תקופת המעבר השלטונית התאפיינה בחולשה כללית של רשויות האכיפה, שהפכה את החבל המבודד למקלט עבור פושעים נמלטים; אסונות טבע, בדמותם של מפולות שלג ובוץ, שהחלו להתרגש על החבל בתכיפות הולכת וגוברת מסוף שנות ה-80 של המאה ה-20, גרמו לקורבנות בנפש והותירו רבים חסרי-בית. כל הגורמים האלה יצרו גלי הגירה של סוואנים ממולדתם לחבלים המישוריים של גאורגיה.
אוכלוסייה
הסוואנים הם אחת מן הקבוצות האתניות שמרכיבות את העם הגאורגי ודוברים בשפה משלהם, הסוואנית, בנוסף לגאורגית. עד לשנות השלושים נכללו המגרלים והסוואנים כקבוצה אחת במפקדי האוכלוסייה שנערכו. לאחר מכן נכללו יחד עם הגאורגים.
הסוואנים הם נוצרים ומשתייכים לכנסייה הגאורגית האורתודוקסית אפוסטלית, שהתנצרו בין המאה הרביעית למאה השישית. יחד עם זאת, שרידים של הפגניזם הישן עדיין קיימים. גיאורגי הקדוש, המכונה ג'גֶראֶג בפי המקומיים, הקדוש המגן של גאורגיה, הוא הקדוש המכובד ביותר. הסוואנים שמרו על הרבה ממסורותיהם הישנות, ובכללם נקמת דם. משפחות הסוואנים קטנות, והבעל הוא ראש המשפחה. הסוואנים מאוד מכבדים את הנשים הזקנות במשפחה.
הסוואנים הם דו-לשוניים המתמשים בגאורגית ובסוואנית, השפה המקומית שנקראת על שמם. לכתיבה הם משתמשים באלפבית הגאורגי כיוון שלא נשתמר אלפבית סוואני. הסוואנית יחד עם הגאורגית, המגרלית והלאזית נקראים משפחת השפות הכרתווליות או שפות דרום קווקזיות. הסוונית עצמה היא שפה שהולכת ונכחדת ומוחלפת על ידי הגאורגית.
אמות מידה פיננסיות
אמות מידה פיננסיות (באנגלית: Covenants) הן התניות שנקבעות בחוזה הלוואה שחברה לווה חותמת עליו, ומטרתן להגן על המלווה (נותן האשראי). מטרת ההתניות היא לוודא שלא יחול שינוי לרעה במצבו של הלווה וביכולתו להחזיר את ההלוואה. התניות אלה מקובלות בעיקר בהלוואות לגורמים עסקיים.
בנוסף, איגרות חוב של מדינות מפותחות כוללות התניות חוזיות ואמות מידה פיננסיות מגוונות.
אי עמידה בהתניות עלולה לגרור דרישה של המלווה להעמיד לפרעון מיידי את כל התחייבות החברה כלפיו ואף לחלט ערבויות. במקרים מסוימים המלווים מגבילים את היקף הדיבידנד לשיעור מקסימלי מסך רווחי החברה.
כמו כן, ההתניות החוזיות קובעות את סדר הקדימות במקרה של חדלות פירעון. מספר התניות ואמות מידה נמצאו כנפוצות במיוחד בשווקים הבינלאומיים.
חברות מנפיקות גדולות ויציבות בארצות הברית הנפיקו איגרות חוב בליווי התניות ואמות מידה. איגרות החוב של חברות עם דירוג גבוה הכילו בין שלוש לחמש התניות ואמות ואיגרות חוב מדורגות נמוך יותר, או של חברות קטנות יותר, הכילו מספר רב יותר של התניות ואמות מידה. כלומר, ככל שדירוג החברה נמוך יותר וסיכון ההשקעה בחברה גבוה יותר, המשקיעים מקבלים הגנה טובה יותר באמצעות עיגון מספר רב יותר של תניות ואמות מידה בתנאי איגרת החוב, שיספקו להם את ההגנה הנדרשת בעת הרעה במצבה הפיננסי של החברה.
גידולי הריאה
גידולי ריאה הם גידולים בריאה הנובעים מחלוקה לא תקינה של רקמת תאים. קיימים גידולים שפירים, אך רוב גידולי הריאה המוכרים לרפואה הם ממאירים ומכונים "סרטן הריאה", והם בין גורמי התמותה הראשיים בעולם המערבי, הן אצל גברים והן אצל נשים.
גידולים שפירים
גידולים שפירים בריאה נדירים, ורק מעטים מהם מגיעים לגודל המאפשר גילוי קליני. אחד הגידולים השפירים השכיחים בריאה הוא tumorlet: מורכב מתאי אפיתל כישוריים. גידול שפיר נוסף הוא פפילומה, וישנם גם גידולים ממקור מזנכימאלי (נדיר), למשל המרטומה כונדרואידית, גוש של המרטומה המורכב מסחוס, שומן וחלקים המצופים באפיתל ברונכיאלי.
גידולים ממאירים
הגידול הריאתי המרכזי בריאה הוא קרצינומה, בעל קשר מובהק לעישון אשר הוכח חד משמעית. גורמי סיכון נוספים הם זיהום תעשייתי כגון קרינה מייננת, חשיפה לאזבסט, או חשיפה לרדון. קרצינומה מתפתחת במרבית המקרים מהאפיתל המצפה את חלל סמפּונות או הברונכיאולות, אולם לרוב לא מן האלבאולי. זיהוי מוקדם של קרצינומה: ניתן לבצע בדיקת כיח, אולם אצל מעשנים מעל ל-10 שנות חפיסה, בדיקה ציטולוגית של הכיח אינה יעילה, מאחר שהסרטן נמצא בשלב מאוחר מדי. לכן מבצעים באותם חולים בדיקת spiral CT: נסרקים חתכים דקים ומרובים מכיוונים שונים של הריאה (זוהי בדיקה אשר יכולה להציל חיים, כי כריתה של נגע בשלב מוקדם יכולה להאריך משמעותית את חיי החולה). אם זוהה נגע ריאתי, ניתן לבחון אותו באמצעות ביופסיה (למשל על ידי ברונכוסקופ, ביופסיית מחט או ניקור פלאורלי – אם הנגע הריאתי מלווה בתפליט פלאורלי), או בטכניקת BAL (Broncho alveolar lavage) – החדרה של נוזלים לברונכוס תחת טשטוש, שאיבת הנוזל, ריכוזו ובדיקה ציטולוגית שלו.
גידולים בריאה גורמים למספר תסמינים קליניים, כגון:
נהוג לסווג את הקרצינומות של הריאה ל-4 קבוצות:
קרצינומה קשקשית
קרצינומה קשקשית (קרצינומת תאי קשקש) מהווה 25%–40% מכלל הקרצינומות בריאה. מבחינה היסטולוגית, ניתן להבחין בפניני קרטין ודסמוזומים (גשרים בין תאיים). הקרצינומה הקשקשית מתחילה לרוב ברירית של ברונכוס גדול בקרבת שער הריאה – על רקע של מטפלזיה קשקשית של אפיתל הברונכוס כתוצאה, לרוב, מעישון, והיא צומחת באופן איטי יחסית. הגידול נוטה להתמקם באזורים מרכזיים של הריאה וקיים נמק (במקרה של גידול פריפרי, משערים שבין הסיבות לכך הוא עישון סיגריות עם פילטרים הגורמים להתפזרות פריפרית יותר – בברונכיולות). קיימות מספר רמות של התמיינות הגידול: ברמת התמיינות נמוכה (למשל, מצבים בהם יש קרצינומה ממאירה עם סיווג בעייתי) נהוג לסווג את הקרצינומה כקרצינומה של small cells (ראו להלן) או קרצינומה של non small cells (מאחר שהגישה הטיפולית בין שני סוגי הגידולי שונה). מבחינה קלינית, לרוב מגלים את הגידול בשלבים מתקדמים: החולה סובל משיעול, פליטת כיח, גניחת דם וקוצר נשימה. הסמנים האונקוגניים המזוהים עם קרצינומה של הריאה הם חלבוני P53.
אדנוקרצינומה
אגדנוקרצינומה היא השכיחה ביותר אצל נשים ואצל אנשים שאינם מעשנים. היא מהווה כ-25%–40% מכלל הקרצינומות בריאה (בדומה לקרצינומה קשקשית). ההתמיינות של תאי הגידול גבוהה יותר, הגידול הוא חודרני, אך לא חודר סחוס. מונוציטים מפרישים הרבה ריר. מאחר שהגידול נוטה להיות פריפרי וגורם למעט סימפטומים, הוא מתגלה מאוחר יחסית והפרוגנוזה שלו אינה טובה. הגידול מאופיין במוטציות בגן – k-ras.
Broncho-alveolar carcinoma: סוג של אדנו קרצינומה. לרוב הגידול פריפרי, עם פרוגנוזה מעט יותר טובה מאשר אדנוקרצינומה. ההתפשטות של הגידול היא לאורך חללים מבלי להרוס מבנים, lepidic growth (המושג נגזר מיוונית ומשמעותו עור/ממברנה; בניגוד למה שנכתב במאמרים רבים, אין למושג קשר עם פרפרים).
קרצינומת תא קטן
זהו גידול ממאיר מאוד, אשר קיים בכ-25% מהמקרים, ומקורו בתאים נוירואנדוקריניים של הריאה. גידול זה צומח במהירות רבה ושולח גרורות בשלב מוקדם מאוד, בעיקר למוח, מוך העצם, כבד ולבלוטת יתרת הכיליה (adrenal). רקמת הגידול היא לבנה ורכה עם אזורים של נמק. התאים דומים ללימפוציטים, אך גדולים פי 2, ודומים לזרעי שיבולת שועל (oat cells) כישוריים. התאים לא מייצרים קרטין אלא ממלאים משטחים דיפוזיים בתאי גידול. במקרים רבים קיים נמק מרכזי. קיים קשר הדוק לעישון סיגריות; רק אחוז קטן מאוד מהגידולים האלה מופיע באנשים שאינם מעשנים. הגידול גורם באופן שכיח יחסית לסינדרום הפרה-נאופלסטי: הוא מאופיין בהפרשה אקטופית (הפרשה מחוץ למקום) של הורמונים שונים. הוא מאופיין במוטציות בגנים c-myc ו-bcl2.
הסינדרום הפרה-נאופלאסטי: זהו מצב שבו תאי גידול מפרישים חומר הורמונלי או חומר דמוי הורמונים. סינדרום זה לרוב מרמז על כך שקיים גידול, כאשר הגידול השכיח ביותר הוא small cell carcinoma. גידול זה יכול להפריש הורמונים כגון ADH, ACTH, PTH ועוד, ולגרום למספר רב של תופעות קליניות (למשל, היפונתרמיה [חסר נתרן], היפרקלצמיה [יתר סידן] ועוד).
קרצינומת תא גדול
זוהי הקרצינומה הפחות שכיחה מתוך כלל הקרצינומות של הריאה. ההתמיינות התאים נמוכה ולכן המקור לא תמיד ידוע; מניחים שהגידול מייצג צורה אנאפלסטית של קרצינומה קשקשית או של אדנוקרצינומה. מדובר בתאים גדולים (ומכאן השם) עם ריבוי של מיטוזות. מקור הגידול בברונכים הגדולים או הסגמנטליים.
גידולים נוירואנדוקריניים
זוהי קבוצה של גידולים שאינם קרצינומה אלא גידולים אחרים ממקור נוירואנדוקריני. העיקרי בהם הוא ה-carcinoid tumor שמקורו בתאי אפיתל נוירואנדוקריניים (דומה ל-small cell carcinoma אולם הגישה אליו והפרוגנוזה שלו שונות מאד). גידול זה אופייני באנשים מתחת לגיל 40 שרובם אינם מעשנים – מתבטא כפוליפ אשר בולט לתוך הברונכוס וגורם לשיעול. מורפולוגיית הגידול ייחודית – הכרומטין הוא בצורה של "salt & pepper" ללא גרעינונים, הארכיטקטורה של הגידול היא בצורה של רוזטות. אין מאפיינים משמעותיים של ממאירות (אחוז התאים אשר עוברים פרוליפרציה הוא רק 30%–40% לעומת כמעט 100% במצב של small cell carcinoma).
המרטומה
זהו גידול שפיר, מוגבל היטב, אשר מורכב מרקמות שונות הנמצאות באופן רגיל בריאה, אך לא בצורתן הנורמלית. הנגע הוא דמוי מטבע.
גרורות לריאה
גרורות לריאה שכיחות יחסית ויכולות להופיע במוקדים מרובים כתוצאה מאספקת הדם העשירה שמגיעה אל הריאה. ישנם גידולים אשר חודרים ישירות לרקמת הריאה (ואל דרך הדם) כגון תימומה (גידול של התימוס), גידולי בלוטת התריס ועוד.
כללי – staging של גידול
האפיתל (ראו הפניה לעיל לרקמת אפיתל) בדופן של הברונכוס הוא רב שכבתי מדומה (ראו מערכת הנשימה) עם cilia. במצבי נזק לאפיתל, כגון עישון של סיגריות, ישנם מספר דרגות לשינויים באפיתל עצמו:
כביש 80
כביש 80 הוא כביש אורך בנגב, המוביל מצומת ערערה בנגב ועד ליישוב מצדות יהודה. אורך הכביש הוא 34 קילומטרים.
תוכניות עתידיות
הכביש מתוכנן להיות חלק מציר אורך מגבול מצרים, הנגב ולאורך מזרח יהודה ושומרון. מטרתו להוות כביש ראשי שיעקוף את אזור היישוב הצפוף של קו שכם-חברון ויאפשר מעבר מהיר בין אזורים אלו מבחינה תחבורתית. מבחינה מדינית הכביש אמור לקשר בין צפון ודרום יהודה ושומרון על-פי תוכנית אלון, וגם יאפשר, במסגרת הסדר מדיני, מעבר בטוח לסחר בין יהודה ושומרון למצרים. בהתאם להסכם וואי בשנת 1998, הוחלט לסלול את קטע כביש 80 החוצה את מדבר יהודה ולקשר את קטע הכביש הקיים בדרום עם כביש אלון בצפון, אך תוכנית זו לא התממשה.
במסגרת תוכנית אב לתחבורה ביהודה ושומרון, המתוכננת להתחבר לתמ"א 1, פורסם ב-2020 כי כביש 80 ייכנס להליכי תכנון ככביש חלופי לכביש 60.
אישור תוכנית הכביש
תוכנית הכביש אושרה על ידי מועצת התוכנית העליונה להפקדה וכן קיימת החלטת ממשלה לחישוף תוואי הכביש ותפיסת חזקה לאורכו.
אורפיזם
אורפיזם היא כת מסתורין יוונית פילוסופית-דתית אשר בלטה במאה השישית לפנה"ס והשפיעה על התרבות היוונית בתקופתה, ולאחר מכן על המיסטיקה והאוקולטיזם בכלל.
הכת הוקמה בהתאם לסיפור המיתולוגי העוסק באל אורפיאוס אשר היה מחבר הפיוטים הקדושים מהם נשאבו הדוקטרינות האורפיאיות. האמונה המרכזית של כת זו היא גלגול הנשמות, כנראה בעקבות הסיפור המיתולוגי בו אורפיאוס יורד להשיב את אהובתו מהשאול בו מולך האדס.
חסידי כת האורפיזם כונו אורפים. הם תיארו את מוצא העולם באופן מופשט ופילוסופי יותר ברוחו, לעומת תיאורו של הסיודוס המשורר האפי היווני המוקדם, שחי במאה השמינית לפנה"ס וכתב את התאוגוניה. כיוון שתיאורם של חסידי הכת היה פילוסופי יותר, הוא פנה לקהל מצומצם יחסית, מה שמנע מן הכת לגדול באופן משמעותי.
בריאת העולם על פי האורפיזם
חסידי הכת האמינו כי מוצא העולם מתחיל בכרונוס ("זמן"), שנלוותה אליו אדרסטאה ("הכרח"). מחלציו של כרונוס יוצאים אתר ("מרומי האוויר"), ארבוס ("חושך") וכאוס ("תוהו ובוהו"). בתוך אתר, יצר כרונוס ביצה, וממנה נולד פנס, בורא הכול, אלוהות דו-מינית עם כנפי זהב וארבע עיניים. לפנס יש שמות רבים, ביניהם ארוס. ניקס ("לילה"), בתו הופכת בהמשך לרעייתו ויולדת את גאיה ואת אורנוס. לבסוף משתלט זאוס ובורא את הכול מחדש, בולע את פנס ומזדווג עם קורה (פרספונה). הזוג מוליד את זרגאוס-דיוניסוס.
טקסים פולחניים
הטקסים הפולחניים של האורפים מתבססים על המיתוס של זגראוס-דיוניסוס. כאשר זאוס הציע לזגראוס להיות שליט העולם, הטיטנים כעסו כל-כך עד אשר החליטו לבתר ולטרוף את הנער. האלה אתנה התערבה, והצליחה להציל את לבו של זגראוס. לאחר מכן הביאה אותו לזאוס אשר באותו רגע בלע אותו. כך נולד זגראוס-דיוניסוס השני שהצליח להביס את הטיטנים באמצעות ברק. לפי המיתולוגיה היוונית, מתוך אפר הטיטנים צמח הגזע האנושי שחולק לשניים, חלק אלוהי ושמימי בעקבות דיוניסוס וחלק רשעי ומושחת בעקבות הטיטנים. האספקט הכפול הזה של הגזע האנושי, חיוני להבנת האורפיזם.
הדוקטרינה האורפית מאשרת כי המקור השמימי של האדם הוא הנשמה. על החברים בכת זו להאמין בגלגול הנשמות, כאשר נשמתו של אדם מסוגלת לעבור מהפן הטיטני שלה לפן האלוהי שלה ובכך לזכות בברכה נצחית ולחיים טובים יותר לאחר המוות. האורפיזם מציב סטנדרטים נוקשים למאמיניו הדוגלים בהתנהגות אתית ומוסרית. על המצטרפים החדשים לכת לטהר את עצמם ולאמץ הרגלים סגפנים כגון הימנעות מאכילת בשר חיות, זאת במטרה להסיר את החלק המושחת ולפתח את החלק האלוהי של דיוניסוס בתכונותיו של האדם. בנוסף לכך, האורפיזם נשען על האמונה כי הגוף כולא בתוכו את הנשמה, בעלי-חיים לא נועדו להיהרג או להיאכל על ידי הרשע והשחיתות שצריכים להיענש בעולם התחתון, ואילו הטוב והשמימי מוכרחים לזכות בגמול. כת זו מלמדת כי יש צורך בהכחשה-עצמית, רצינות והשקעה בכללים הדתיים.
כחלק מהשאיפה להיות טהורים, מנעו עצמם האורפיסטים בנוסף לבשר גם מסוגים שונים של קטניות שנאכלו בטקסי העלאת קורבנות למתים ומביצים הכוללות את גרעין החיים.
האורפיזם במקורות היווניים
העדויות לגבי כת האורפיזם מתאמתות באמצעות נקודות המבט של ההיסטוריון היווני הרודוטוס, אוריפידס (שהיה לאחד משלושת מחברי הטרגדיות המפורסמים באתונה הקלאסית) ואפלטון, הפילוסוף והמתמטיקאי היווני שייסד את האקדמיה הראשונה באתונה. העדויות לגבי מקורותיה העתיקים של הכת מאוחרים ומעורפלים וכמה חוקרים טוענים כי ראשית האורפיזם מתוארך לשנים מאוחרות יותר מאשר המאה השישית לפני הספירה. למרות זאת, לאחרונה התגלה פפירוס יווני עתיק המכונה Derveni" Papyrus" ולפיו המיתולוגיה האורפית מתוארכת למאה הרביעית לפני הספירה, וייתכן שאף לשנים קדומות יותר. הקדשות אחרות שנמצאו באזורים שונים ביוון מעידים על קיומה של תנועה בעלת אמונות עיקריות הדומות לאלו של הכת, וחלק מהחוקרים קשרו תנועה זו עם שמה של האורפיזם.
גוסטב הרץ
גוסטב לודוויג הרץ (בגרמנית: Gustav Ludwig Hertz; ) היה פיזיקאי גרמני ממוצא יהודי, שזכה בפרס נובל לפיזיקה בשנת 1925, יחד עם ג'יימס פרנק, על גילוי החוקים השולטים בפגיעתו של אלקטרון באטום.
היסטוריה
הרץ נולד בהמבורג שבגרמניה והוא בן אחיו של היינריך רודולף הרץ, אשר על שמו נקראת יחידת התדירות "הרץ" המודדת מחזורים לשנייה. משפחת סביו המירה את דתה בשנת 1834. הרץ השתלם בברלין ועבד במכון הפיזיקלי בעיר. הוא נפצע קשה בשירות צבאי במלחמת העולם הראשונה. בשנת 1925 קיבל את פרס נובל לפיזיקה ביחד עם ג'יימס פרנק על עבודתם שבוצעה ברובה בשנים 1912–1914 וכללה בין היתר את הניסוי הקרוי על שמם - שלב חשוב בהוכחת מודל האטום של בוהר.
אף שמשפחת סביו המירה את דתה, עם עליית הנאצים לשלטון, נאלץ הרץ להסתלק מן הקתדרה שלו בבית הספר הטכני הגבוה בברלין. בתקופת המלחמה לא נגעו בו הנאצים לרעה. בשנת 1945 היגר הרץ לברית המועצות. בשנת 1951 זכה בפרס ברית המועצות. בשנת 1955 חזר הרץ לגרמניה ומונה כפרופסור באוניברסיטת לייפציג המצויה במזרח המדינה, שהיה אז תחת שלטון קומוניסטי.
ניסוי פרנק הרץ
בשנת 1913 ביצעו ג'יימס פרנק וגוסטב הרץ ניסוי המבוסס על שפופרת קתודית, עליו הם זכו בפרס נובל בפיזיקה בשנת 1925. הם השתמשו בשפופרת קרן קתודית שבתוכה הותקנה רשת, שעליה ניתן להפעיל מתח חשמלי, וכך להאיץ את האלקטרונים הנפלטים מהקתודה. פרנק והרץ, בשלב הראשון, מדדו את זרם האלקטרונים דרך הקתודה כפונקציה של האנרגיה הקינטית שלהם וקיבלו תלות חלקה וקבועה. בשלב השני הם הוסיפו לשפופרת אדים של כספית, וחזרו על הניסוי. במקרה זה הם גילו שהזרם המתקבל דרך הקתודה איננו פונקציה חלקה, כמו שניתן לראות באיור, אלא מראה התנהגות של עליות וירידות.
ההסבר להתנהגות זו נובע מההתנגשויות שבין האלקטרונים לבין אטומי הכספית. כל עוד האנרגיה של האלקטרונים נמוכה, ההתנגשויות ביניהם לבין אטומי הכספית יהיו אלסטיות, כלומר התנגשויות שבהם האלקטרונים לא מאבדים אנרגיה, אלא רק מוסטים ממסלולם, ולכן הזרם על הקתודה לא ישתנה. אולם, כאשר האנרגיה של האלקטרונים מספיק גבוהה, האלקטרונים יכולים לעורר את אטומי הכספית בהתנגשויות פלסטיות, ובשל כך לאבד אנרגיה. כתוצאה מכך, הזרם דרך הקתודה יפחת. אנרגיית הסף לעירור אטומי הכספית מתאימה למעבר רמות האנרגיה בתוך אטום הכספית.
הניסוי סייע לאשש את מודל האטום של בוהר שנוסח זמן קצר קודם לכן. למעשה ניסוי זה היה הניסוי הראשון שלא בא מתחום הספקטרוסקופיה שהראה שלאטומים יש מבנה של רמות אנרגיה.
סנטיאגו קניסארס
קריירת מועדונים
ב-1988 החל קניסארס את הקריירה שלו בריאל מדריד קסטיליה. בשנת 1990 עבר קניסארס לאלצ'ה, ושנה מאוחר יותר – למרידה. בשנת 1992 עבר השוער לסלטה ויגו במדיה שיחק עד לשנת 1994. לאחר מכן עבר קניסארס לריאל מדריד עימה זכה בליגת האלופות בעונת 1997/1998. בשנת 1998 עבר לולנסיה, במקום אנדוני זוביזרטה שפרש. הוא שיחק בוולנסיה עד ה-20 בדצמבר 2007, כאשר שוחרר מהקבוצה עם שני שחקנים נוספים. באפריל 2008 הוחזר לסגל ולנסיה, לאחר פיטוריו של המאמן רונאלד קומאן.
מולאן (סרט, 1998)
מולאן (באנגלית: Mulan) הוא סרט אנימציה אמריקאי שבוים על ידי טוני בנקרופט ובארי קוק והופק על ידי חברת וולט דיסני. זהו הסרט ה-36 במספר שהופק על ידי החברה וחלק מהרנסאנס של דיסני, והוא מבוסס על סיפור-עם סיני על פא מולאן (בסינית: 花木蘭, חוּאַה מוּ-לאַן).
פיטר גיי
פיטר גיי (באנגלית: Peter Gay; 20 ביוני 1923 - 12 במאי 2015) היה היסטוריון יהודי אמריקאי, פרופסור אמריטוס סטרלינג להיסטוריה באוניברסיטת ייל ומנהלו לשעבר של המרכז לחוקרים וסופרים של ספריית העיר ניו יורק (2003-1997). זכה לפרס על מצוינות במחקר מהחברה ההיסטורית האמריקאית ב-2004. מחברם של למעלה מעשרים וחמישה ספרים, בכללם זוכה פרס הספר הלאומי The Enlightenment: An Interpretation (1969), רב המכר Weimar Culture: The Outsider as Insider (1968) והספר שתורגם לשפות רבות פרויד - פרשת חיים לזמננו.
מולאן (סרט, 1998)
"מולאן" זכה במספר פרסי אנני, היה מועמד לפרס אוסקר בקטגוריית הפסקול הטוב ביותר וכן לפרס גלובוס הזהב בקטגוריית הפסקול הטוב ביותר והשיר הטוב ביותר לשנת 1998. מכון הסרטים האמריקאי בחר את "מולאן" כמועמד לרשימת עשרת סרטי האנימציה הטובים ביותר.
פיטר גיי
קורות חיים
פיטר גיי נולד בברלין, גרמניה ב-1923, למשפחה יהודית, כפיטר יואכים פרוהליך (בגרמנית: Peter Joachim Fröhlich) בברלין. הוא ומשפחתו נסו מגרמניה הנאצית ב-1939 והגיעו לארצות הברית ב-1941.
בברלין הוא למד בגימנזיום גתה. משפחתו הזמינה בהתחלה כרטיסים בספינת סנט לואיס (שלבסוף נשללו מנוסעיה הויזות), אולם הם שינו את הזמנתם להפלגה מוקדמת יותר לקובה. הוא הגיע לארצות הברית ב-1941 וקיבל אזרחות אמריקאית ב-1946, אז שינה את שמו מפרוהליך (שפירושו בגרמנית "אושר") לגיי. גיי רכש את השכלתו באוניברסיטת דנבר בקולורדו, שם קיבל תואר ראשון ב-1946 ובאוניברסיטת קולומביה, שם קיבל תואר שני ב-1947 ודוקטורט ב-1951. גיי עבד כפרופסור למדע המדינה באוניברסיטת קולומביה בשנים 1948–1955 וכפרופסור להיסטוריה בשנים 1955–1969. הוא לימד באוניברסיטת ייל החל מ-1969, כפרופסור להיסטוריה אירופית אינטלקטואלית ומשווה והתמנה לפרופסור סטרלינג להיסטוריה ב-1984 ועד ליציאתו לגמלאות ב-1993.
מולאן (סרט, 1998)
לאחר יציאת הסרט נוצר זיכיון בעל שם דומה בו סרט המשך: מולאן 2, אשר הופץ ישירות בווידאו בשנת 2005 וכן מספר משחקי מחשב.
פיטר גיי
קורות חיים
ב-1959 נישא לרות סלוטקין (נפטרה ב-2006) וממנה היו לו שלושה ילדים חורגים.
פרסים
פיטר גיי זכה לפרסים רבים על מחקריו, ובכללם מספר תוארי דוקטור לשם כבוד.
מולאן (סרט, 1998)
עלילה
הסרט נפתח בכך שההונים, בראשות שאן יו האכזרי, פולשים להאן, סין, והקיסר הסיני מפקד על גיוס כללי: על גבר אחד מכל משפחה להצטרף לצבא הסיני. במקביל אנו מתוודעים לגיבורת הסרט, מולאן, צעירה סינית טובת לב אך מגושמת, שמגיעה למפגש כושל עם שדכנית שבסופו השדכנית מכריזה שמולאן "לעולם לא תביא למשפחתה כבוד".
פיטר גיי
פרסים
לפי הנימוקים לפרס שקיבל מאת החברה ההיסטורית האמריקאית, היקף יריעת מחקרו של גיי "בהישגיו המחקריים הוא בהחלט יוצא דופן". ספרו משנת 1959 Voltaire's Politics, מתבונן על וולטר כעל פוליטיקאי ובודק כיצד השקפתו הפוליטית השפיעה על הרעיונות בהם דגל וולטר בכתיבתו. גיי מתחקה אחר הצלחתו הפוליטית של וולטר במבט היסטורי רחב של עידן הנאורות. על ספרו The Enlightenment: An Interpretation (1969), הוענק לו פרס הספר הלאומי ב-1967
מולאן (סרט, 1998)
עלילה
שליחי הקיסר מגיעים לביתה של מולאן, ופא ז'ו, אביה של מולאן והגבר היחיד במשפחה, מתכנן להתגייס לצבא למרות גילו ונכותו. מולאן מחליטה להתחזות לגבר וללכת במקומו, גונבת שריון, חרב וסוס ויוצאת באישון לילה. פא ז'ו מגלה את זה ומתפלל אל אבות משפחתו בתחינה שיגנו על בתו, ואלו מזמנים את דרקון האבן הגדול שלהם כדי להגן עליה. לרוע המזל, פסל הדרקון הגדול לא מתעורר לחיים, ומושו, דרקון קטן, הולך להגן על מולאן, ללא ידיעתם של האבות.
פיטר גיי
ספריו
ספרו שתורגם לעברית
מולאן (סרט, 1998)
עלילה
לאחר קשיי התאקלמות חברתיים ופיזיים, מצליחה מולאן (המאמצת את השם פינג) להפוך ללוחמת הטובה בגדוד, תחת פיקודו של קפטן לי שאנג, בנו של גנרל הצבא הסיני, ומתיידדת עם חבריה החדשים: יאו, לינג וצ'ין-פאו. מושו, שרוצה לראות בהצלחתה של מולאן כדי לזכות בהכרתם של האבות הקדמונים, מזייף פקודה מהגנרל לי, שמורה ללי שאנג להצטרף לחזית. לי שאנג ממלא את הפקודה, והוא וחייליו מגיעים לכפר שרוף, ושם מגלים שגנרל לי וכוחותיו הובסו על ידי ההונים. אבלים וחפויי ראש, הם עוזבים את ההרים במהירות כדי לנסות להקדים את ההונים ולהגן על עיר הבירה, ובדרכם הם נתקלים בכוח הגדול של ההונים. בתושייה רבה, מולאן יורה פגז תותח ויוצרת למפולת שלגים, שבה נקברים חיילי האויב, ואף שאנג כמעט נהרג אך ניצל בידי מולאן. שאן יו תוקף בחמת זעם את מולאן, וחותך אותה באזור החזה. מולאן נאלצת לקבל טיפול רפואי, ובמהלכו מתגלה שהיא אישה. כתודה על כך שמולאן הצילה את חייו, לי שאנג מחליט לחוס על חייה ולא להוציא את מולאן להורג (כפי שהחוק מחייב), אך מגרש אותה משורות הצבא. מולאן נשארת מאחור, בעוד החיילים עוזבים לעיר הקיסרית כדי לדווח על מותם של ההונים- ומגלה שלא כל ההונים נהרגו במפולת, ומספר קטן של הונים ששרדו, כולל שאן יו, עושים את דרכם אל עיר הבירה הקיסרית.
פיטר גיי
ספריו
ספריו באנגלית
מולאן (סרט, 1998)
עלילה
מולאן מגיעה אל עיר הבירה במהלך חגיגות הניצחון על ההונים, ומנסה להזהיר את שאנג לי בנוגע לשאן יו, אבל הוא מסרב להקשיב. ההונים מופיעים, לוכדים את הקיסר ומתבצרים בארמון. בעצתה של מולאן, לי שאנג וחייליו נכנסים לארמון מחופשים לפילגשים, ומביסים את אנשיו של שאן יו. שאנג מסכן את חייו בעודו מגן על הקיסר, ומולאן מושכת את שאן יו אל הגג, ופורקת אותו מחרבו. מולאן מסמנת למושו, והוא משגר לעבר מפקד ההונים טיל זיקוקים שמחסל אותו. מולאן מהוללת על עוז רוחה ידי הקיסר והעם של סין, שאף משתחווה לה ביראת כבוד, ונאותה לקבל את הציצה של הקיסר וחרבו של שאן יו במתנה אך מסרבת בנימוס להצעתו לשמש כיועצת שלו, ומבקשת לחזור למשפחתה. היא חוזרת הביתה ומציגה את המתנות לאביה, שמדגיש כי העיקר הוא שבתו שלמה ובריאה, ולא הכבוד שהביאה למשפחתה. לי שאנג, שהתאהב במולאן, מגיע לביתה בתואנה שהוא רק רוצה להחזיר לה את הקסדה, אך מקבל את הזמנת המשפחה להישאר לארוחת ערב. בסוף הסרט מכריזים האבות הקדמונים על מושו כשומר המשפחה.
פיטר גיי
לקריאה נוספת
Toews, John "Historicizing Psychoanalysis: Freud in His Time and of Our Time" pages 504-545 from Journal of Modern History, Volume 63, 1991.
מוסא מוסטפא מוסא
מוסא מוסטפא מוסא (בערבית: موسى مصطفى موسى; תעתיק מדויק: מוסא מצטפא מוסא; נולד 13 באפריל 1952 בגיזה) הוא אדריכל ופוליטיקאי מצרי, יושב ראש מפלגת אל-ע'ד שהתמודד לנשיאות מצרים במסגרת בחירות 2018.
ביוגרפיה
מוסטפא החל את דרכו הפוליטית במסגרת אגודות הסטודנטים של מפלגת הוופד החדשה לאחר שסיים את לימודיו לתואר ראשון עבר בעצת אביו לצרפת ולמד לימודי תואר שני בבית הספר הגבוה לאדריכלות של ורסאי בסיום הלימודים חזר למצרים והחל לעשות בתחום הבניין. ב-2005 עזב את מפלגת הוופד והצטרף לאיימן נור במפלגת אל-ע'ד ומונה לתפקיד סגן יושב ראש המפלגה, בהמשך הדיח מוסטפא את נור מרשות המפלגה לאחר שהאחרון הורשע בעברות שחיתות וב-2010 ביקש מוסטפא לרוץ במסגרת הבחירות לפרלמנט אך הפסיד לנור את מקומו כנציג מחוז גיזה. במהלך מערכת הבחירות של 2014 תמך מוסטפא באופן פומבי בעבד אל-פתאח א-סיסי וב-2017 מספר חודשים לפני בחירות 2018 חזר ותמך ב-א-סיסי. לאחר ביקורות שהותכה בו כי הוא מועמד למראית עין, טען מוסטפא כי תמך באחמד שפיק שמועמדותו נפסלה.
תומאס הייקראפט
תומאס הייקראפט (באנגלית: Thomas Haycraft; ) היה שופט בריטי שעמד בראש בית המשפט העליון בארץ ישראל בתקופת המנדט הבריטי בתואר "Chief Justice" (התואר המקביל בעברית של אותה תקופה - "זקן השופטים").
חייו
תומאס הייקראפט נולד באיזלינגטון, לונדון. למד באוקספורד ובשנת 1885 הוסמך לעריכת דין. לאחר שעסק מספר שנים בפרקטיקה פרטית באזור השיפוט של דרום מזרח אנגליה, עבר ללונדון והצטרף ללשכה של בוררים וכן עסק במחקרים עבור בית המשפט הגבוה.
בשנת 1899 התמנה הייקראפט לנשיא בית המשפט המחוזי בעיר לרנקה שבקפריסין ובזאת החלה דרכו כשופט קולוניאלי. בתפקיד זה כיהן במשך 12 שנה עד שבשנת 1911 עבר לכהן במשרה שיפוטית בגיברלטר, שאותה מילא עד לשנת 1913, אז עבר לכהן כשופט באי מאוריציוס. בשנת 1916 עבר לאי גרנדה בים הקריבי כדי לשמש בו זקן השופטים.
עם כינון המנדט הבריטי בארץ ישראל נקרא הייקראפט בשנת 1921 מן האי גרנדה לכהן כזקן השופטים הראשון בארץ ישראל.
כשופט קולוניאלי בעל ותק של למעלה מעשרים שנה הביא עמו הייקראפט גישה שמרנית ויחס מתנשא לאנשי ה"מזרח". הייקראפט דגל בגישה שאין לייבא לארץ ישראל את העקרונות הנעלים של המשפט המקובל האנגלי שאינם מתאימים לדעתו לתושבי הארץ.
לאחר מאורעות תרפ"א התמנה זקן השופטים הייקראפט לעמוד בראש ועדת חקירה שתפקידה היה לחקור את הסיבות שהביאו לפרוץ המאורעות. הוועדה נשאה את שמו ונקראה ועדת הייקראפט. מסקנות הוועדה בראשותו היו כי אמנם הערבים פתחו במאורעות, אך ההתפרצות נבעה כתוצאה מחשש אמיתי בקרב הערבים לפגיעה בפרנסתם וכי הם חששו משינוי האופי הערבי של ארץ ישראל, מהשתלטות היהודים על אדמותיהם ומאותם יהודים שהיו בעלי תפישה קומוניסטית, אשר על כן כל עוד הבריטים ימשיכו לעודד עלייה יהודית והתיישבות יהודית, תימשך אלימות הערבים. את היהודים האשימה הוועדה בכך שהם נתנו פרשנות קיצונית לכתב המנדט. מסקנות אלו חיזקו את הקיצונים שבקרב הערבים.
שש שנים כיהן הייקראפט כזקן השופטים בארץ ישראל, שהיה תפקידו האחרון בטרם פרישה. בשנת 1927 פרש לגמלאות ושב לאנגליה. את שארית חייו חי הייקראפט בסביבה כפרית במחוז דבון. הוא נפטר ב-1936 בגיל 78 שנים.
בשנת 1891 הוא נשא לאיש את פאולינה ריצ'רד, ביתו של מפקד המשמר המלכותי הצרפתי, פאול ריצ'רד. יחד גידלו את בנם.
עמוד הניצחון של ברלין
עמוד הניצחון (בגרמנית: Siegessäule; זיגסזוילֶה) של העיר ברלין הוא אחד האתרים הידועים בעיר. העמוד תוכנן על ידי היינריך שטראק במטרה להנציח את ניצחון צבא פרוסיה בשנת 1864 במסגרת מלחמת שלזוויג השנייה. העמוד נחנך ב-2 בספטמבר 1873 - לאחר ניצחונה של פרוסיה על אוסטריה במסגרת מלחמת שבעת השבועות בשנת 1866 ולאחר ניצחונה על צרפת במסגרת מלחמת צרפת–פרוסיה בשנת 1870–1871, והוחלט שהעמוד ינציח אף ניצחונות אלה. בשל הניצחונות המאוחרים שונתה תוכנית העמוד והוחלט שבראשו יוצב פסל של ויקטוריה, אלת הניצחון.
העברת העמוד ממקומו
בעת הקמתו ניצב העמוד מול בניין הרייכסטאג בקֶניגספלאץ (Königsplatz) - הנקראת כיום כיכר הרפובליקה (Platz der Republik). בשנת 1939 בעקבות התכנון המחודש של העיר ברלין על ידי המפלגה הנאצית ובמסגרת עבודות ההכנה לקראת הפיכת העיר ברלין לעיר בשם "גרמאניה" שעתידה הייתה להפוך, על פי התכנון הנאצי, לבירת העולם, הוחלט להעביר את העמוד לכיכר הכוכב הגדול בו הוא נמצא כיום באמצע רחוב ה-17 ביוני.
העמוד, שגובהו היה אז 50.66 מטרים בלבד הוגבה ב-7.5 מטרים נוספים (לגובה של 66.89 מטרים), והועבר לכיכר שנבנתה בשנת 1941 בתכנונו של אלברט שפר. ארבע מנהרות להולכי רגל נבנו על מנת לאפשר גישה לעמוד במרכז כיכר הנמצאת במרכז פארק הטירגארטן.
ככל הנראה, העברת העמוד למקומו הביאה לכך ששרד את מלחמת העולם השנייה. בעוד שבניין הרייכסטאג נפגע קשות בקרבות כיבוש ברלין והאזור ממול הבניין נהרס לחלוטין, האזור בו נמצא העמוד שרד את המלחמה.
תיאור העמוד
בראש העמוד ניצב פסל של אלת הניצחון המכונפת שגובהו 8.3 מטרים ומשקלו 35 טונות. הפסל עוצב על ידי פרידריך דראקֶה. הפסל מכונה בידי תושבי ברלין "גולדאֶלזֶה" (Goldelse) - אלזה המוזהבת.
הפסל ניצב בראש העמוד, העשוי ארבעה חלקים מאבן חול. שלושה מארבעת חלקי אבני החול מעוטרים בתותחים שנלקחו מאויביה של פרוסיה שנוצחו במלחמות. הרביעי מחלקי העמוד מעוטר בזר עשוי זהב. זר זה נוסף לעמוד בשנת 1938 בעת שהעמוד הובא למקומו הנוכחי.
העמוד ניצב על בסיס העשוי גרניט אדומה. הבסיס הוא אכסדרת עמודים שקירותיה מעוטרים בפסיפסים מעשי ידי אנטון פון ורנר.
בבסיס העמוד ארבעה תבליטי ברונזה המציגים את ניצחונותיה של פרוסיה בשלוש המלחמות ואת צעידת הכוחות המנצחים לברלין. התבליטים נוצרו על ידי הפסלים מוריץ שולץ, קארל קייל, אלכסנדר קלנדרלי ואלברט וולף.
העמוד בקולנוע ובתרבות
העמוד מופיע בסרטו של וים ונדרס "מלאכים בשמי ברלין" בתור המקום בו נוהגים המלאכים להתאסף. כמו כן פסל אלת הניצחון שבראש העמוד מופיע בקליפ "Stay (Faraway, So Close)" של להקת U2.
מריה קירילנקו
מריה יורייבנה קירילנקו (רוסית: Мари́я Ю́рьевна Кириле́нко; נולדה ב-25 בינואר 1987) היא טניסאית עבר מרוסיה.
קירילנקו זכתה ב-8 תוארי יחידות (5 WTA ו-3 ITF) וב-9 תוארי זוגות (כולם בסבב ה-WTA).
באולימפיאדת לונדון (2012) זכתה קירילנקו במדליית ארד בטורניר לזוגות נשים ביחד עם נדיה פטרובה לאחר ניצחון ב-3 מערכות על ליזה ריימונד ולייזל הובר מארצות הברית. בשלב חצי הגמר הן הפסידו לאחיות סרינה וונוס ויליאמס בשתי מערכות, שזכו לאחר מכן במדליית הזהב. בטורניר ליחידות נשים, היא הפסידה בחצי הגמר למריה שראפובה בת ארצה בשתי מערכות, ובמשחק על מדליית הארד היא הפסידה לוויקטוריה אזרנקה מבלארוס בשתי מערכות.
אוסרואנה
משנת 114 הייתה כפופה לאימפריה הרומית ומשנת 214 הייתה לפרובינקיה רומית. בשנת 244 התאחדה עם האימפריה הרומית.
בתקופת אבגר החמישי הממלכה קיבלה על עצמה את הנצרות.
גבולות הממלכה היו הרי הטאורוס בצפון, נהר החבור בדרום ובמזרח ונהר הפרת במערב.
ג'ורג' היל
ג'ורג' ג'סי היל הבן (באנגלית: .George Jesse Hill, Jr; נולד ב-4 במאי 1986 באינדיאנפוליס, אינדיאנה) הוא כדורסלן אמריקאי, המשחק בעמדות הרכז והקלע בקבוצת אינדיאנה פייסרס מליגת ה-NBA. נבחר במקום ה-26 בדראפט ה-NBA 2008 על ידי סן אנטוניו ספרס.
ראשית חייו
היל נולד באינדיאנפוליס, אינדיאנה. היל העריץ שחקנים כמו מייקל ג'ורדן, וחלם לשחק בליגת ה-NBA. כשנשאל על מטרתו להיבחר בסיבוב הדראפט הראשון בדראפט 2008 ענה היל שזה חלום הילדות שלו. היל הוא ילד יחיד, והוא למד בבית הספר התיכון ברואד ריפל.
היל הצטיין בכדורסל, ונחשב לאחד מהשחקנים הטובים ביותר בתיכון במדינת אינדיאנה. הוא נמנה עם ה"שביעיה המדהימה", שבעת שחקני הכדורסל הטובים ביותר בתיכונים של אינדיאנה; גרג אודן, קורטני לי, מייק קונלי, אריק גורדון, ג'וש מקרוברטס, רודני קארני והיל עצמו. כל השחקנים האלו הגיעו ל-NBA.
בנוסף, שיחק היל בתיכון גם כדורגל. הוא שיחק בעמדת השוער. בשנתו האחרונה בתיכון השיג היל ממוצע נקודות של 36.2 למשחק, הממוצע החמישי בגובהו מבין כל התיכונים שבאיחוד התיכונים שבאינדיאנה.
במכללת IUPUI
אף על פי שהיל רצה להיות במכללת IUPUI רק משום שרצה להיות קרוב לסבו החולה, הוא החליט לקיים את הבטחתו ולהישאר לשחק במכללה זו. הוא עשה זאת בעקבות עצתו של אותו הסב שאמר לו לקיים תמיד את מילתו.
בעונת 2007/2008, עונתו הרביעית והאחרונה במכללה, הציג היל את היכולת הטובה ביותר בקריירת המכללות שלו וכל ממוצעיו היו ממוצעי שיא. הוא קלע 21.8 נקודות, הוריד 6.8 ריבאונדים, מסר 4.3 אסיסטים וחטף 1.8 חטיפות ב-36.8 דקות בממוצע למשחק. בעונה זו הוא הוביל את מכללתו ל-26 ניצחונות מתוך 32 משחקים (מהם הוא פתח בחמישייה בכולם). למרות העונה הטובה שחווה לא הצליח היל לעזור לקבוצתו להעפיל לטורניר ה-NCAA.
סן אנטוניו ספרס
אחרי ארבע עונות במכללת IUPUI העמיד את עצמו היל לבחירה בדראפט ה-NBA 2008. בעזיבתו את המכללה הוא היה הקלעי החמישי בהיסטוריה שלה עם 1,619 נקודות. בחודשים שלפני עונת שיחק היל במחנות קיץ של כמה קבוצות NBA. אחרי שהרשים במחנה קיץ באורלנדו, תפס היל את תשומת הלב של כמה קבוצות וצפי הבחירה שלו קפץ לסיבוב השני. בערב הדראפט הפתיעו הסן אנטוניו ספרס כשבחרו את היל בבחירה ה-26. היל הפך לשחקן הראשון ממכללת IUPUI שנבחר בדראפט אי פעם.
היל החמיץ את שני המשחקים הראשונים של העונה בגלל פציעה באגודלו. הוא ערך את בכורת ה-NBA שלו ב-4 בנובמבר בעונת 2008/2009 במשחק נגד דאלאס מאבריקס, משחקם השלישי של הספרס בעונה זו. במשחק זה השתתף היל ב-15 דקות והספיק לקלוע 11 נקודות. בספרס שימש היל כמחליף הראשון של הרכז הפותח של הקבוצה, טוני פארקר. היל שיחק ב שלו 77 משחקים, מהם פתח בחמישייה ב-7. בעונה זו הוא קלע 5.7 נקודות עם 2.1 ריבאונדים בממוצע למשחק. את בכורת הפלייאוף שלו עשה היל שוב נגד המאבריקס, אך הוא שיחק 5 דקות בלבד. בפלייאוף הוא שיחק 4 משחקים וקלע 5.8 נקודות בממוצע למשחק.
ממוצע הדקות של היל עלה מ-16.5 בעונת 2008/2009 ל-29.2 ב-. בנוסף הוא פתח ב-43 משחקים בחמישייה, זאת בעיקר שטוני פארקר עדיין נלחם בפציעות. הוא שיפר את ממוצע הנקודות שלו ביותר מכפול בהשוואה לעונה שעברה. ב-1 באפריל קבע היל שיאי קריירה של 30 נקודות, 5 חטיפות ו-7 אסיסטים בניצחון הביתי של הספרס על יוסטון רוקטס. היל סיים את העונה במקום השני על פרס השחקן המשתפר של העונה ב-NBA בשוויון עם קווין דוראנט ומארק גאסול. שלושתם אספו 101 נקודות בהצבעה, ולבסוף נבחר במקום הראשון ארון ברוקס. את העונה סיים היל עם ממוצעים משופרים של 12.4 נקודות, 2.9 אסיסטים ו-2.6 ריבאונדים למשחק. הוא שיחק בעונה זו 78 משחקים.
בסיבוב הראשון של פלייאוף 2010 הספרס התמודדו מול דאלאס מאבריקס, והסדרה הזו הייתה הפריצה של היל. המשחק הראשון שלו היה לא טוב, כשהוא לא קלע אף נקודה ב-17 דקות. למשחק זה הוא הגיע אחרי פציעה בקרסול. במשחקים השני והשלישי הוא השתפר כשקלע 7 ו-17 בהתאמה. במשחק הרביעי הוביל היל את הספרס לניצחון כשהשלישייה המובילה שלהם (טוני פארקר, מאנו ג'ינובילי וטים דאנקן) קולעת רק 9 מ-34 מהשדה. היל קלע 29 נקודות במשחק זה, שיא קריירה בפלייאוף. היל השיג 22.3 נקודות בממוצע למשחק בסדרה מול המאבריקס, ועזר לספרס לנצח בשישה משחקים. את הפלייאוף עצמו הוא סיים עם ממוצעים של 13.4 נקודות ב-34.4 דקות למשחק.
את עונת סיים היל עם ממוצעים של 11.6 נקודות עם 2.6 ריבאונדים בממוצע למשחק. בפלייאוף הוא קלע 11.7 נקודות עם 5.0 ריבאונדים בממוצע למשחק ב-6 משחקים (פתח בחמישייה באחד).
אינדיאנה פייסרס
לקראת עונת נשלח בטרייד לאינדיאנה פייסרס, בתמורה לבחירות ה-15 וה-42 בדראפט 2011, בהן נבחרו קוואי לאונרד ודוויס ברטאנס, בהתאמה. ביולי 2012 חתם על הארכת חוזה בקבוצה ל-5 עונות נוספות עבור כ-40 מיליון דולר. בעונות ו- העפיל עם הפייסרס לשלב גמר המזרח, אך בשתי הפעמים הפסידה אינדיאנה למיאמי היט.
יוטה ג'אז
ביולי 2016, לאחר 5 עונות באינדיאנה, הועבר היל ליוטה ג'אז כחלק מטרייד בו טוריאן פרינס נשלח לאטלנטה הוקס, וג'ף טיג הועבר לאינדיאנה. בעונתו היחידה בקבוצה קלע שיא קריירה של 16.9 נקודות בממוצע למשחק, וסייע לג'אז להעפיל לחצי גמר המערב לראשונה מזה 7 עונות.
סקרמנטו קינגס
לקראת עונת חתם על חוזה ל-3 עונות בסקרמנטו קינגס, עבור כ-57 מיליון דולר.
קליבלנד קאבלירס
בפברואר 2018, לאחר 43 משחקים בסקרמנטו, נשלח היל לקליבלנד קאבלירס כחלק מטרייד משולש בו הייתה מעורבת גם יוטה ג'אז. בפלייאוף 2018 העפיל עם הקאבלירס לגמר ה-NBA, בו הפסידה קליבלנד לגולדן סטייט ווריורס בתוצאה 0–4.
מילווקי באקס
לאחר 13 משחקים בעונת הועבר למילווקי באקס כחלק מטרייד משולש בו הייתה מעורבת גם וושינגטון ויזארדס. ביולי 2019 חתם היל על הארכת חוזה במילווקי ל-3 עונות נוספות עבור כ-29 מיליון דולר.
אוקלהומה סיטי ת'אנדר
ב-24 בנובמבר 2020 הועבר לאוקלהומה סיטי ת'אנדר, במסגרת טרייד בין ארבע קבוצות שכלל עשרה שחקנים.
פילדלפיה 76'
במרץ 2021 הועבר לפילדלפיה 76', במסגרת טרייד משולש עם ניו יורק ניקס.
החזרה למילווקי
באוגוסט 2021 חזר למילווקי באקס, כשחתם על חוזה בקבוצה.
חזרה לאינדיאנה
בפברואר 2023 חזר לאחר 7 וחצי שנים לאינדיאנה במסגרת טרייד עם ארבע קבוצות.
פרופיל כשחקן
ביום הדראפט של היל דיווח ערוץ ESPN שהוא בעל מוטת כנפיים באורך 206 סנטימטרים. מאמן סן אנטוניו ספרס, גרג פופוביץ', אמר על היל בריאיון לתקשורת:"הוא (היל) עושה קצת מהכול, הדבר הנפלא לגביו שהוא שחקן אול-אראונד טוב, הוא מגן עקשן וחזק, הוא יכול לקלוע, הוא יכול לרוץ, הוא מוסר טוב, הוא יודע לשחק והוא גם שחקן קבוצתי".
רוני ריטמן
רוני ריטמן (נולד בשנת 1964) הוא קצין משטרה בדרגת ניצב שכיהן כמפקד יחידת להב 433. קודם לכן שירת כמפקד היחידה הארצית לחקירות בינלאומיות (יאחב"ל) וכראש חטיבת המודיעין באגף החקירות והמודיעין.